EG Molo dipasangap hamu Tuhan i, patiribul hal 


PUJION 
MARIBADAT 
MAULIATE 


Ale Tuhan, Tuhannami, tung mansai sangap dai 
goarMu di liat portibi on! na pajongjong: : 
Na hamuliaonmu di atas ni angka langit. Psalmen 8: 1 my 


Ho NG ale Tuhan, na tama manjalo hasangapon 
dohot hamuliaon dohot hagogoon, ai Ho do na 

= manompa saluhutna, jala ala ni lomo ni roham do 
| ampahen adong jala ditompa: Pangurigkapan 4: 11. 


— bana sahat tu na tarbahen hamuj.ai nang pi 


Jahowa do hagogoonku dohot endengku, jala Ibana gabe hatuaonku, 
Ibana do Debatangku, jala huparade do ingananna di Ibana, Debata 
ni damang, sai patimbulonku do Ibana. 2 Musa 15:22 


Ale Tuhan, Ho do Debatangku, Sai patimbulonku do Ho, pujionku do 
goarMu, ai nunga dibahen Ho angka halongangan: hasintongan dohot 
hasintongan do angka panuturionmu sian na robi. Jesaya 25:11 


Songon on do hata ni Jahowa: Unang ma dipuji halak na bisuk i 
habisuhonna, jala unang dipuji na gogo i hagogoonna, unang ma 
dipuji na mora i hamoraonna: Alai na mamyji dirina, i ma dipuji 
ibana, ai diantusi jala ditanda do Ahu . , paboa Ahu do Jahowa, na 
mangulahon asi ni roha, uhum dohot hatigoran di tano on, ai angka i 
do lomo ni rohangku, ninna Jahowa. Jeremia 9:23-24 


Jadi dung salpu angka ari i, ahu, si Nebukadnesar, manaili ma 
matangku dompak banua ginjang, gabe mulak ma pingkiranku tu 
ahu, jala hupuji Natumimbul i, jala hupuji jala hupasangap Ibana na 
mangolu ro di salelenglelengna, harajaonna ro di salelenglelengna, 
jala . harajaon i sian sundut tu sundut: Jala saluhut pangisi ni tano 
on, songon na soada do dietong. jala hombar tu lomo ni rohana do 
dibahen di tongatonga ni parangan ni banua ginjang dohot di 
tongatonga ni isi ni tano on, jala ndang adong manang ise na tuk 
manundati tanganna manang mandok tu ibana: Aha do na 
binahenmi? On pe ahu, Nebukadnesar, mamujimuji, patimbulhon 
dohot pasangaphon Raja na di banua ginjang i, nasa hasintongan do 
pambahenanna, jala angka dalanna hatigoran, jala tarpatupa Ibana 
do paoruhon angka na marpangalaho haginjangon ni roha. 

Daniel 4:34-37 


Ala ni i do dipatimbo Debata Ibana, jala dilehon tu Ibana goar na 
sumurung asa nasa goar, asa marsomba tu Goar ni Jesus nasa ulu ni 
tot, na di banua ginjang dohot na di tano dohot na di toru ni tano. 
Jala ingkon marhatopothon nasa dila, Jesus Kristus do Tuhan, bahen 
hasangapon di Debata Ama i. Pilippi 2:9-11 


Saluhut ujung ni portibi on marningot jala mulak tu Jahowa, jala 
marsomba tu jolom ma saluhut marga ni angka bangso. Ai Jahowa 
do nampuna harajaon i, jala Ibana do panggomgomi di tongatonga 
ni angka bangso. Psalmen 22:27-28 


Lehon ma tu Jahowa, hamu ale angka pargogo, lehon hamuliaon 
dohot hagogoon tu Jahowa. Lehon hamu ma tu Tuhan i hamuliaon 
na tama tu goarNa: somba ma Tuhan i di bagasan haulion 
habadiaon. Psalmen 29:1-21. 


Asa tung marende hamuliaonku mamuji Ho, jala unang hohom. Ale 
Tuhan Debatangku, mauliate ma rohangku di Ho salelenglelengna i. 
Psalmen 30:12. 


Sai pujionku do Jahowa ganup tingki, sai tongtong do pujipujianna 
di bagasan pamanganku. Mamyji dirina do tondingku mida Tuhan i, 
begeon ni angka na serep marroha i ma i, jadi las ma rohanasida. O 
patimbul ma Tuhan i rap dohot ahu, rap ma hita patimbulhon 
goarNa. Hulului do Jahowa, jadi ditangihon do ahu, jala dipalua ahu 
sian angka biar ni rohangku sudena. Psalmen 34:1-4. 


Marsuraksurak ma hamu sude angka luat tu Debata, endehon 
hamu ma hamuliaon ni goarNa, marmulia ma hamu pujipujianna! 
Dok ma tu Debata: Tung na jorbut do pambahenanmu! marhitehite 
hinagodang ni hagogoonmu, unduk ma angka musum tu Ho. Ingkon 
Ho sombaon ni sandok tano on, jala endehononnasida ma Ho, 
endehononnasida ma goarmu. Sela. Psalmen 66:1-4. 


Endehon hamu ma Debata, puji hamu ma goarna, patimbul hamu 
ma Ibana na marsihundul di angka langit margoar Jah, jala 
marolopolop ma hamu di jolona. Ama ni angka na sopot so marama 
dohot panguhum ni angka na mabalu do Debata di ingananna na 
badia i. Psalmen 68:4-5. 


Pujionku ma goar ni Debata marhitehite ende, jala patimbulonku 
Ibana marhitehite hamauliateon. Psalmen 69:30 . 


Saluhut bangso angka na tinompami ro marsomba tu jolom, ale 
Tuhan, jala pasangaponna ma goarMu. Ai timbul do Ho jala sibahen 
halongangan, sasada Ho do Debata. Psalmen 86:9-10. 


Beta hita marsomba jala marsomba, marsinggang ma hita tu jolo ni 
Jahowa Sitompa hita. Psalmen 95:6. 


Lehon ma tu Jahowa, hamu ale angka houm ni bangso, lehon 
hamuliaon dohot hagogoon tu Jahowa. Lehon hamu ma tu Jahowa 
hamuliaon ni goarNa, boan hamu ma silehonlehon, jala masuk ma 
hamu tu angka alamanna. Marsomba ma hamu tu Jahowa marpahean 
na marhadohoan, angka hitir ma maradophon Ibana, ale isi ni sandok 
tano on. Psalmen 96:7-9. 


Patimbul hamu ma Tuhan Debatanta i, jala marsinggang ma hamu tu 
sidegedegean ni patna! ai na badia do Ibana. Psalmen 99:5. 


Ho do Debatangku, sai Ho do pujionku, Ho do Debatangku, sai 
patimbulonku do Ho. O dok ma mauliate di Tuhan i; ai 
pardengganbasa do Ibana, ai ro di salelenglelengna do asi ni rohana. 
Psalmen 118:28-29. 


Marsomba ma ahu dompak joro na badia i, jala pujionku goarmu ala 
ni asi ni roham dohot ala ni hasintonganmu, ai nunga dipatimbul Ho 
hataM sian nasa goarmu. Psalmen 138:21. 


Patimbulonku ma Ho, ale Debatangku, ale rajanami: jala pujionku ma 
goarmu ro di salelenglelengna. Ganup ari do pasupasuonku Ho: jala 

pujionku ma goarMu ro di saleleng ni lelengna. Timbul do Jahowa jala 
sipujion situtu: jala ndang hadodoan habalgaonna i. Psalmen 145:1-3. 


Puji hamu ma Tuhan i. Puji Tuhan ale tondingku. Binsan mangolu ahu 
pujionku ma Jahowa, endehononku ma Debatangku saleleng mangolu 
ahu. Psalmen 146:1-21. 


Nasa na marhosa, mamuji Jahowa ma. Puji hamu ma Tuhan i. 
Psalmen 150:6. 


